
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 17 

15 Φεβρουάριου 2016 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


7. Εφαρμογή της απόφασης 2134 (2014) του Συμβουλίου 

Ασφαλείας του Οργανισμού Ηνωμένων Εθνών 
(Ο.Η.Ε.). 1 

8. Εφαρμογή της απόφασης 2136 (2014) του Συμβουλίου 

Ασφαλείας του Οργανισμού Ηνωμένων Εθνών 
(Ο.Η.Ε.). 2 

9. Εφαρμογή της απόφασης 2142 (2014) του Συμβουλίου 

Ασφαλείας του Οργανισμού Ηνωμένων Εθνών 
(Ο.Η.Ε.). 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 7 
Εφαρμογή της απόφασης 2134 (2014) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Το άρθρο 25 του καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.), όπως κυρώθηκε με τον 
Α.Ν. 585/1945 (Α' 242). 

2. Το άρθρο 1 παρ. 1 του Α.Ν. 92/1967 «Περί εφαρμογής απο¬ 
φάσεων του Συμβουλίου Ασφαλείας των Ηνωμένων Εθνών 
και περί εγκρίσεως και εφαρμογής συστάσεων του Συμ¬ 
βουλίου Ασφαλείας και της Γενικής Συνελεύσεως» (Α' 139). 

3. Το άρθρο 6 του Ν. 3932/2011 «Σύσταση Αρχής κα¬ 
ταπολέμησης της νομιμοποίησης εσόδων από εγκλη¬ 
ματικές δραστηριότητες και της χρηματοδότησης της 
τρομοκρατίας και ελέγχου των δηλώσεων περιουσιακής 
κατάστασης» (Α' 49). 

4. Το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.δ. 63/2005 (Α' 98). 

5. Το Π.δ. 24/2015 (Α' 20), όπως τροποποιήθηκε με το 
Π.δ. 70/2015 (Α114). 

6. Το Π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 


7. Την Υ5/27.1.2015 απόφαση του Πρωθυπουργού «Σύ¬ 
σταση Θέσεων Αναπληρωτών Υπουργών και Υφυπουρ¬ 
γών (Β' 204). 

8. Την Υ6/25.9.2015, απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εσωτερικών και Διοικητικής Ανασυγκρότησης, Νικόλαο 
Τόσκα»(Β' 2109). 

9. Την, από 26.2.2014, απόφαση του Υπουργού Εξω¬ 
τερικών υπ’ αριθμ. Φ: 3400.1/ΑΣ 8878 σχετικά με την 
απόφαση 2134 (2014) του Συμβουλίου Ασφαλείας του 
Ο.Η.Ε., για την Κεντροαφρικανική Δημοκρατία (Α' 67). 

10. Το Π.δ. 16/2015 «Εφαρμογή της απόφασης 2127 (2013) 
του Συμβουλίου Ασφαλείας του Οργανισμού Ηνωμένων 
Εθνών» (Α' 13). 

11. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

12. Τις υπ’ αριθμ. 107/2015 και 17/2016 γνωμοδοτήσεις 
του Συμβουλίου της Επικράτειας μετά από πρόταση 
των Υπουργών Οικονομίας, Ανάπτυξης και Τουρισμού, 
Εθνικής Άμυνας, Εξωτερικών, Δικαιοσύνης, Διαφάνειας 
και Ανθρωπίνων Δικαιωμάτων, Οικονομικών, Υποδο¬ 
μών, Μεταφορών και Δικτύων και Ναυτιλίας και Νησιω¬ 
τικής Πολιτικής καθώς και του Αναπληρωτή Υπουργού 
Εσωτερικών και Διοικητικής Ανασυγκρότησης, απο¬ 
φασίζουμε: 

Αρθρο 1 

1. Απαγορεύεται, από την 28η Ιανουάριου 2014, ημερο¬ 
μηνία κατά την οποία υιοθετήθηκε από το Συμβούλιο 
Ασφαλείας του Οργανισμού Ηνωμένων Εθνών (Ο.Η.Ε.) 
η απόφαση 2134 (2014) και για περίοδο ενός έτους από 
την προαναφερθείσα ημερομηνία, η είσοδος στο ελ¬ 
ληνικό έδαφος ή η διέλευση μέσω αυτού, των ατόμων 
που καθορίζονται από την Επιτροπή που έχει συσταθεί 
σύμφωνα με την παράγραφο 57 της απόφασης 2127 
(2013) του Συμβουλίου Ασφαλείας. 

2. Τα μέτρα αυτά δεν επιβάλλονται σε βάρος Ελλήνων 
υπηκόων. 

Αρθρο 2 

Τα μέτρα που επιβάλλονται με το άρθρο 1, παρ. 1 του 
παρόντος δεν εφαρμόζονται: 

α) στις περιπτώσεις που η Επιτροπή, η οποία αναφέ- 
ρεται στο άρθρο 1, παρ. 1 του παρόντος, κρίνει, κατά 
περίπτωση, ότι η εν λόγω μετακίνηση δικαιολογείται για 
λόγους ανθρωπιστικής ανάγκης, συμπεριλαμβανομένων 
θρησκευτικών υποχρεώσεων, 
β) στις περιπτώσεις που η είσοδος ή η διέλευση είναι 
απαραίτητη για την εκπλήρωση δικαστικής διαδικασίας, 
γ) στις περιπτώσεις που η προαναφερθείσα Επιτροπή 
κρίνει, κατά περίπτωση, ότι η εξαίρεση θα προήγαγε 
τους στόχους της ειρήνης και της εθνικής συμφιλίωσης 
στην Κεντροαφρικανική Δημοκρατία και της σταθερό¬ 
τητας στην περιοχή. 

Αρθρο 3 

1. Δεσμεύονται χωρίς καθυστέρηση, από την 28η Ια¬ 
νουάριου 2014, ημερομηνία κατά την οποία υιοθετήθηκε 
από το Συμβούλιο Ασφαλείας του Οργανισμού Ηνωμέ¬ 
νων Εθνών (Ο.Η.Ε.) η απόφαση 2134 (2014) και για περί¬ 
οδο ενός έτους από την προαναφερθείσα ημερομηνία, 
όλα τα κεφάλαια, λοιπά χρηματοοικονομικά περιουσιακά 
στοιχεία και οικονομικοί πόροι που βρίσκονται στο ελ¬ 
ληνικό έδαφος, τα οποία ανήκουν ή ελέγχονται, άμεσα ή 
έμμεσα, από τα άτομα ή τους φορείς που καθορίζονται 
από την Επιτροπή που αναφέρεται στο άρθρο 1, παρ. 1 
του παρόντος ή από άτομα ή φορείς που ενεργούν εκ 
μέρους τους ή σύμφωνα με οδηγίες τους ή από φορείς 
που ανήκουν ή ελέγχονται από αυτούς. 

2. Απαγορεύεται, επίσης, όπως τεθούν στη διάθεση ή 
προς όφελος των ατόμων ή φορέων που καθορίζονται 
από την προαναφερθείσα Επιτροπή, από έλληνες υπη¬ 
κόους ή από οποιαδήποτε άτομα ή φορείς εντός του 
ελληνικού εδάφους, οποιαδήποτε κεφάλαια, χρηματο¬ 
οικονομικά περιουσιακά στοιχεία ή οικονομικοί πόροι. 

Άρθρο 4 

Τα μέτρα που επιβάλλονται με το άρθρο 3 του παρό¬ 
ντος δεν εφαρμόζονται σε κεφάλαια, λοιπά χρηματοοι¬ 
κονομικά περιουσιακά στοιχεία ή οικονομικούς πόρους 
που οι αρμόδιες ελληνικές αρχές έχουν κρίνει ότι: 

α) είναι αναγκαία για βασικά έξοδα, συμπεριλαμβανο¬ 
μένων των πληρωμών για τρόφιμα, ενοίκια ή υποθήκες, 
φάρμακα και ιατρική περίθαλψη, φόρους, ασφάλιστρα 
και τέλη υπηρεσιών κοινής ωφέλειας ή αποκλειστικά 
για την πληρωμή εύλογων επαγγελματικών αμοιβών και 
την απόδοση δαπανών που έχουν πραγματοποιηθεί σε 
σχέση με την παροχή νομικών υπηρεσιών, σύμφωνα με 
την εθνική νομοθεσία, ή αμοιβών ή χρεώσεων, σύμφω¬ 
να με την εθνική νομοθεσία, για υπηρεσίες συνήθους 
κατοχής ή διατήρησης των δεσμευμένων κεφαλαίων, 
λοιπών χρηματοοικονομικών περιουσιακών στοιχείων 
και οικονομικών πόρων, κατόπιν γνωστοποίησης από 
τις αρμόδιες ελληνικές αρχές προς την Επιτροπή που 
αναφέρεται στο άρθρο 1, παρ. 1 του παρόντος, της πρό¬ 
θεσης να εγκρίνουν, όπου αρμόζει, την πρόσβαση σε 
αυτά τα κεφάλαια, λοιπά χρηματοοικονομικά περιουσι¬ 
ακά στοιχεία ή οικονομικούς πόρους και εφ' όσον δεν 
υπάρξει αρνητική απόφαση της Επιτροπής εντός πέντε 
εργασίμων ημερών από αυτή τη γνωστοποίηση, 
β) είναι αναγκαία για έκτακτα έξοδα, υπό την προϋ¬ 
πόθεση ότι η απόφαση αυτή έχει γνωστοποιηθεί από 
τις αρμόδιες ελληνικές αρχές στην Επιτροπή και έχει 
εγκριθεί από αυτή, ή 


γ) είναι αντικείμενα δικαστικής, διοικητικής ή διαιτητι¬ 
κής δέσμευσης ή απόφασης. Στην περίπτωση αυτή, τα 
εν λόγω κεφάλαια, λοιπά χρηματοοικονομικά περιουσι¬ 
ακά στοιχεία και οικονομικοί πόροι μπορούν να χρησι¬ 
μοποιηθούν για την ικανοποίηση αυτής της δέσμευσης 
ή απόφασης υπό την προϋπόθεση ότι η δέσμευση ή η 
απόφαση εξεδόθη πριν από την 28η Ιανουάριου 2014, 
ημερομηνία κατά την οποία υιοθετήθηκε από το Συμ¬ 
βούλιο Ασφαλείας του Οργανισμού Ηνωμένων Εθνών 
(Ο.Η.Ε.) η απόφαση 2134 (2014), δεν είναι προς όφελος 
προσώπου ή φορέα που έχει καθοριστεί από την Επι¬ 
τροπή και έχει γνωστοποιηθεί από τις αρμόδιες ελλη¬ 
νικές αρχές στην Επιτροπή. 

Άρθρο 5 

Από την 28η Ιανουάριου 2014, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2134 
(2014), οι αρμόδιες ελληνικές αρχές μπορούν να επι¬ 
τρέψουν την πίστωση των λογαριασμών που έχουν 
δεσμευθεί, βάσει των διατάξεων του άρθρου 3 του 
παρόντος, με τόκους ή άλλα έσοδα που οφείλονται 
στους λογαριασμούς αυτούς ή με πληρωμές που οφεί¬ 
λονται βάσει συμβάσεων, συμφωνιών ή υποχρεώσεων 
που έχουν συναφθεί ή προέκυψαν πριν από την 28η 
Ιανουάριου 2014, ημερομηνία κατά την οποία οι λογα¬ 
ριασμοί αυτοί υπήχθησαν στις διατάξεις του άρθρου 3 
του παρόντος, υπό την προϋπόθεση ότι οποιοιδήποτε 
τέτοιοι τόκοι, λοιπά έσοδα και πληρωμές συνεχίζουν να 
υπάγονται στις διατάξεις του άρθρου 3 του παρόντος 
και παραμένουν δεσμευμένοι. 

Άρθρο 6 

Τα μέτρα του άρθρου 3 του παρόντος δεν εμποδίζουν 
καθορισμένο πρόσωπο ή φορέα από το να καταβάλει 
πληρωμή που οφείλεται βάσει σύμβασης που συνάφθη- 
κε πριν από τον καθορισμό του εν λόγω προσώπου ή 
φορέα, υπό την προϋπόθεση ότι οι αρμόδιες ελληνικές 
αρχές έχουν κρίνει ότι η πληρωμή δεν εισπράττεται, 
άμεσα ή έμμεσα, από πρόσωπο ή φορέα που έχει κα¬ 
θοριστεί σύμφωνα με το άρθρο 3 του παρόντος και 
μετά από γνωστοποίηση, από τις αρμόδιες ελληνικές 
αρχές προς την Επιτροπή, η οποία αναφέρεται στο 
άρθρο 1, παρ. 1 του παρόντος, της πρόθεσης να προ- 
βούν σε τέτοιες πληρωμές ή να τις εισπράξουν ή να 
εγκρίνουν, όπου αρμόζει, την αποδέσμευση κεφαλαίων, 
λοιπών χρηματοοικονομικών περιουσιακών στοιχείων ή 
οικονομικών πόρων για το σκοπό αυτό, δέκα εργάσιμες 
ημέρες πριν από την εν λόγω έγκριση. 

Άρθρο 7 

Τα μέτρα των άρθρων 1, παρ. 1 και 3 του παρόντος 
εφαρμόζονται στα άτομα και στους φορείς που καθο¬ 
ρίζονται από την Επιτροπή, που αναφέρεται στο άρθρο 
1, παρ. 1 του παρόντος, ως εμπλεκόμενοι ή παρέχοντας 
υποστήριξη σε πράξεις που υπονομεύουν την ειρήνη, τη 
σταθερότητα ή την ασφάλεια της Κεντροαφρικανικής 
Δημοκρατίας, συμπεριλαμβανομένων πράξεων που θέ¬ 
τουν σε κίνδυνο ή παραβιάζουν μεταβατικές συμφωνίες 
ή που απειλούν ή εμποδίζουν τη διαδικασία πολιτικής 
μετάβασης, συμπεριλαμβανομένης της μετάβασης προς 
ελεύθερες και δίκαιες δημοκρατικές εκλογές ή που τρο¬ 
φοδοτούν τη βία. 

Άρθρο 8 

Τα μέτρα των άρθρων 1, παρ. 1 και 3 του παρόντος 
εφαρμόζονται επίσης στα ακόλουθα άτομα και φορείς 
που καθορίζονται από την Επιτροπή, η οποία αναφέρε- 
ται στο άρθρο 1, παρ. 1 του παρόντος: 

α) άτομα και φορείς που ενεργούν κατά παράβαση 
του εμπάργκο όπλων που επιβλήθηκε με το άρθρο 1 
του προεδρικού διατάγματος 16/2015 (ΑΊ3), ή που έχουν 
άμεσα ή έμμεσα προμηθεύσει, πωλήσει ή μεταφέρει σε 
ένοπλες ομάδες ή σε εγκληματικά δίκτυα στην Κεντρο¬ 
αφρικανική Δημοκρατία όπλα ή οποιοδήποτε σχετικό 
υλικό ή οποιαδήποτε τεχνική συμβουλή, εκπαίδευση ή 
συνδρομή, συμπεριλαμβανομένης της χρηματοδότησης 
και της οικονομικής βοήθειας, σχετικά με βίαιες δραστη¬ 
ριότητες ένοπλων ομάδων ή εγκληματικών δικτύων στην 
Κεντροαφρικανική Δημοκρατία ή που έχουν υπάρξει 
παραλήπτες των ανωτέρω, 
β) άτομα και φορείς που έχουν εμπλακεί στο σχεδί¬ 
ασμά, στην καθοδήγηση ή στην τέλεση πράξεων που 
παραβιάζουν το διεθνές δίκαιο των ανθρωπίνων δικαι¬ 
ωμάτων ή το διεθνές ανθρωπιστικό δίκαιο, ανάλογα με 
την περίπτωση, ή που συνιστούν προσβολές ή παρα¬ 
βιάσεις των ανθρωπίνων δικαιωμάτων στην Κεντροα¬ 
φρικανική Δημοκρατία, συμπεριλαμβανομένων πράξεων 
που αφορούν σεξουαλική βία, στόχευση αμάχων, επιθέ¬ 
σεις βασισμένες σε εθνοτικά ή θρησκευτικά κριτήρια, 
επιθέσεις σε σχολεία και νοσοκομεία, απαγωγές και 
αναγκαστικούς εκτοπισμούς, 
γ) άτομα και φορείς που στρατολογούν ή χρησιμο¬ 
ποιούν παιδιά στην ένοπλη σύρραξη στην Κεντροαφρι¬ 
κανική Δημοκρατία, κατά παράβαση του εφαρμοστέου 
διεθνούς δικαίου, 

δ) άτομα και φορείς που παρέχουν υποστήριξη σε ένο¬ 
πλες ομάδες ή εγκληματικά δίκτυα μέσω της παράνομης 
εκμετάλλευσης φυσικών πόρων, συμπεριλαμβανομένων 
διαμαντιών και άγριων ζώων και προϊόντων άγριων ζώων 
στην Κεντροαφρικανική Δημοκρατία, 
ε) άτομα και φορείς που παρεμποδίζουν την παράδο¬ 
ση ανθρωπιστικής συνδρομής στην Κεντροαφρικανική 
Δημοκρατία ή την πρόσβαση σε ανθρωπιστική συν¬ 
δρομή ή τη διανομή ανθρωπιστικής συνδρομής στην 
Κεντροαφρικανική Δημοκρατία, 
στ) άτομα και φορείς που εμπλέκονται στο σχεδίασμά, 
στην καθοδήγηση, στη χρηματοδότηση ή στη διεξαγωγή 
επιθέσεων εναντίον αποστολών των Ηνωμένων Εθνών 
ή φορέων διεθνούς ασφάλειας, συμπεριλαμβανομένου 
του Ενοποιημένου Γ ραφείου των Ηνωμένων Εθνών για 
την Οικοδόμηση της Ειρήνης στην Κεντροαφρικανική 
Δημοκρατία (ΒΙΝυΟΑ), της υπό Αφρικανική ηγεσία Διε¬ 
θνούς Αποστολής Υποστήριξης στην Κεντροαφρικανική 
Δημοκρατία (ΜΙ30Α), της αποστολής της Ευρωπαϊκής 
Ένωσης και των λοιπών δυνάμεων που τις υποστηρίζουν, 
ζ) άτομα και φορείς που είναι επικεφαλής, έχουν πα¬ 
ράσχει υποστήριξη σε ή ενήργησαν για, εκ μέρους ή 
σύμφωνα με οδηγίες, φορέα, τον οποίο η Επιτροπή 
που αναφέρεται στο άρθρο 1, παρ. 1 του παρόντος έχει 
καθορίσει σύμφωνα με το παρόν άρθρο ή με το άρθρο 
7 του παρόντος. 

Άρθρο 9 

1. Από την 28η Ιανουάριου 2014, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2134 


(2014), παρατείνονται, για χρονικό διάστημα ενός έτους 
από την προαναφερθείσα ημερομηνία, τα μέτρα των άρ¬ 
θρων 1 και 2 του προεδρικού διατάγματος 16/2015 (ΑΊ3). 

2. Από την 28η Ιανουάριου 2014, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2134 
(2014), τα μέτρα του άρθρου 1 του προεδρικού διατάγ¬ 
ματος 16/2015 (ΑΊ3) δεν εφαρμόζονται σε προμήθειες 
που προορίζονται αποκλειστικά για την υποστήριξη της 
αποστολής της ΕυρωπαϊκήςΈνωσης στην Κεντροαφρι¬ 
κανική Δημοκρατία ή για χρήση από αυτή. 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος, στον ίδιο δε Υπουργό και 
στους Υπουργούς Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού, Εθνι¬ 
κής Αμυνας, Δικαιοσύνης, Διαφάνειας και Ανθρωπίνων 
Δικαιωμάτων, Οικονομικών, Υποδομών, Μεταφορών και 
Δικτύων και Ναυτιλίας και Νησιωτικής Πολιτικής την 
εκτέλεσή του. 

Αθήνα, 10 Φεβρουάριου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ ΟΙΚΟΝΟΜΙΑΣ, ΑΝΑΠΤΥΞΗΣ 

ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΚΑΙ ΤΟΥΡΙΣΜΟΥ 


ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΣΤΑΘΑΚΗΣ 


ΕΘΝΙΚΗΣ ΑΜΥΝΑΣ 

ΠΑΝΑΓΙΩΤΗΣ ΚΑΜΜΕΝΟΣ 


ΕΞΩΤΕΡΙΚΩΝ 

ΝΙΚΟΛΑΟΣ ΚΟΤΖΙΑΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 


ΟΙΚΟΝΟΜΙΚΩΝ 


ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ ΕΥΚΛΕΙΔΗΣ ΤΣΑΚΑΛΩΤΟΣ 


ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

ΧΡΗΣΤΟΣ ΣΠΙΡΤΖΗΣ 


ΝΑΥΤΙΛΙΑΣ ΚΑΙ 
ΝΗΣΙΩΤΙΚΗΣ ΠΟΛΙΤΙΚΗΣ 

ΘΕΟΔΩΡΟΣ ΔΡΙΤΣΑΣ 


♦ 


( 2 ) 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 8 
Εφαρμογή της απόφασης 2136 (2014) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.). 


Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.), όπως κυρώθηκε με τον 
Α.Ν. 585/1945 (Α' 242). 

2. Το άρθρο 1 παρ. 1 του Α.Ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύ- 
σεως» (Α' 139). 

3. Το άρθρο 6 του Ν. 3932/2011 «Σύσταση Αρχής κα¬ 
ταπολέμησης της νομιμοποίησης εσόδων από εγκλη¬ 
ματικές δραστηριότητες και της χρηματοδότησης της 
τρομοκρατίας και ελέγχου των δηλώσεων περιουσιακής 
κατάστασης» (Α' 49). 

4. Το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.δ. 63/2005 (Α' 98). 

5. Το Π.δ. 24/2015 (Α' 20), όπως τροποποιήθηκε με το 
Π.δ. 70/2015 (Α'114). 

6. Το Π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

7. Την Υ5/27.1.2015 απόφαση του Πρωθυπουργού «Σύ¬ 
σταση Θέσεων Αναπληρωτών Υπουργών και Υφυπουρ¬ 
γών (Β' 204). 

8. Την Υ6/25.9.2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εσωτερικών και Διοικητικής Ανασυγκρότησης, Νικόλαο 
Τόσκα»(Β' 2109). 

9. Την από 4.3.2014 απόφαση του Υπουργού Εξωτερι¬ 
κών Φ: 3400.15/ΑΣ 9332 

Σχετικά με απόφαση 2136 (2014) του Συμβουλίου 
Ασφαλείας Ο.Η.Ε., για τη Λαϊκή Δημοκρατία του Κον¬ 
γκό (Α' 70). 

10. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

11. Τις υπ’ αριθ. 93/2015 και 22/2016 γνωμοδοτήσεις του 
Συμβουλίου της Επικράτειας μετά από πρόταση των 
Υπουργών Οικονομίας, Ανάπτυξης και Τουρισμού, Εθνι¬ 
κής Άμυνας, Εξωτερικών, Δικαιοσύνης, Διαφάνειας και 

Ανθρωπίνων Δικαιωμάτων, Οικονομικών, Υποδομών, 
Μεταφορών και Δικτύων και Ναυτιλίας και Νησιωτικής 
Πολιτικής καθώς και του Αναπληρωτή Υπουργού Εσωτε¬ 
ρικών και Διοικητικής Ανασυγκρότησης, αποφασίζουμε: 

Άρθρο 1 

Παρατείνονται, από την 30η Ιανουάριου 2014, ημερο¬ 
μηνία κατά την οποία υιοθετήθηκε από το Συμβούλιο 
Ασφαλείας του Οργανισμού Ηνωμένων Εθνών (Ο.Η.Ε.) η 
απόφαση 2136 (2014) και μέχρι την 1η Φεβρουάριου 2015, 
τα μέτρα περί όπλων, που επιβλήθηκαν με το άρθρο 
3 του Π.δ. 56/2010 (Α' 96), τα οποία παρατάθηκαν, για 
τελευταία φορά, βάσει του άρθρου 1 του Π.δ. 125/2014 
(Α' 204). 

Άρθρο 2 

Παρατείνεται το χρονικό διάστημα ισχύος της υπο¬ 
χρέωσης γνωστοποίησης που προβλέπεται στο άρθρο 
7 του Π.δ. 56/2010. 

Άρθρο 3 

Από την 30η Ιανουάριου 2014, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2136 
(2014), τα μέτρα περί όπλων του άρθρου 3 του Π.δ. 
56/2010, που παρατείνονται με το άρθρο 1 του παρόντος, 
δεν εφαρμόζονται στην προμήθεια όπλων και σχετικού 
υλικού, καθώς και σε αρωγή, συμβουλές ή εκπαίδευση, 
που προορίζονται αποκλειστικά για την υποστήριξη της 
Περιφερειακής Ομάδας Δράσης της Αφρικανικής Ένω¬ 
σης (Αίποαη υπίοπ - ΒορίοπαΙ ΤαεΚ Ρογοθ) ή για χρήση 
από αυτή. 

Άρθρο 4 

Παρατείνονται, από την 30η Ιανουάριου 2014, ημερο¬ 
μηνία κατά την οποία υιοθετήθηκε από το Συμβούλιο 
Ασφαλείας του Οργανισμού Ηνωμένων Εθνών (Ο.Η.Ε.) 
η απόφαση 2136 (2014) και μέχρι την 1η Φεβρουάριου 
2015, τα οικονομικά και ταξιδιωτικά μέτρα, που επιβλή¬ 


θηκαν με τα άρθρα 8 και 10 του Π.δ. 56/2010, τα οποία 
παρατάθηκαν, για τελευταία φορά, βάσει του άρθρου 
3 του Π.δ. 125/2014. 

Άρθρο 5 

Οι διατάξεις των άρθρων 9 και 11 του Π.δ. 56/2010 
εξακολουθούν να ισχύουν τόσο ως προς τα άτομα και 
τους φορείς που αναφέρονται στο άρθρο 4 του Π.δ. 
29/2012 όσο και ως προς τα μέτρα που επιβλήθηκαν με 
τα άρθρα 8 και 10 του Π.δ. 56/2010. 

Άρθρο 6 

Από την 30η Ιανουάριου 2014, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2136 
(2014), τα μέτρα που αναφέρονται στο άρθρο 4 του 
παρόντος εφαρμόζονται στα ακόλουθα άτομα και, όπως 
αρμόζει, στους φορείς, όπως καθορίζονται από την Επι¬ 
τροπή, η οποία συστήθηκε σύμφωνα με την παράγραφο 
8 της απόφασης 1533 (2004) του Συμβουλίου Ασφαλείας 
του Οργανισμού Ηνωμένων Εθνών (Ο.Η.Ε.): 

(α) Άτομα ή φορείς που ενεργούν κατά παράβαση των 
μέτρων που έχουν ληφθεί από τα Κράτη Μέλη σύμφωνα 
με τα άρθρα 1, 2 και 3 του παρόντος. 

(β) Πολιτικούς και στρατιωτικούς ηγέτες αλλοδαπών 
ενόπλων ομάδων που επιχειρούν εντός της Λαϊκής Δη¬ 
μοκρατίας του Κονγκό, οι οποίοι παρεμποδίζουν τον 
αφοπλισμό και τον εθελοντικό επαναπατρισμό ή την 
επανεγκατάσταση μαχητών που ανήκουν στις ομάδες 
αυτές. 

(γ) Πολιτικούς και στρατιωτικούς ηγέτες Κογκολέζικων 
πολιτοφυλακών, συμπεριλαμβανομένων εκείνων που 
λαμβάνουν υποστήριξη από το εξωτερικό της Λαϊκής 
Δημοκρατίας του Κονγκό, οι οποίοι παρεμποδίζουν τη 
συμμετοχή των μαχητών τους στις διαδικασίες αφοπλι¬ 
σμού, αποστράτευσης και επανένταξης. 

(δ) Άτομα ή φορείς που επιχειρούν στη Λαϊκή Δημο¬ 
κρατία του Κονγκό και στρατολογούν ή χρησιμοποι¬ 
ούν παιδιά σε ένοπλες συρράξεις, κατά παράβαση του 
εφαρμοστέου διεθνούς δικαίου. 

(ε) Άτομα ή φορείς που επιχειρούν στη Λαϊκή Δημο¬ 
κρατία του Κονγκό και έχουν εμπλακεί στο σχεδίασμά, 
στην καθοδήγηση ή συμμετέχουν στη στοχοποίηση παι¬ 
διών ή γυναικών σε καταστάσεις ένοπλης σύρραξης, 
συμπεριλαμβανομένης της δολοφονίας και του ακρωτη¬ 
ριασμού, του βιασμού και άλλης σεξουαλικής βίας, της 
απαγωγής, της αναγκαστικής εκτόπισης και επιθέσεων 
σε σχολεία και νοσοκομεία. 

(στ) Άτομα ή φορείς που παρεμποδίζουν την πρόσβα¬ 
ση στην ανθρωπιστική βοήθεια ή τη διανομή αυτής στη 
Λαϊκή Δημοκρατία του Κονγκό. 

(ζ) Άτομα ή φορείς που υποστηρίζουν ένοπλες ομάδες 
στη Λαϊκή Δημοκρατία του Κονγκό μέσω του παράνο¬ 
μου εμπορίου φυσικών πόρων, συμπεριλαμβανομένου 
του χρυσού ή των άγριων ζώων καθώς και προϊόντων 
άγριων ζώων. 

(η) Άτομα ή φορείς που ενεργούν εκ μέρους ή σύμ¬ 
φωνα με οδηγίες καθορισμένου ατόμου ή φορέα ή 
ενεργούν εκ μέρους ή σύμφωνα με οδηγίες φορέα που 
ανήκει σε ή ελέγχεται από καθορισμένο άτομο ή φορέα. 

(θ) Άτομα ή φορείς που σχεδιάζουν, καθοδηγούν, υπο¬ 
στηρίζουν οικονομικά ή συμμετέχουν σε επιθέσεις κατά 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


465 


μελών της ειρηνευτικής Αποστολής Σταθεροποίησης 
του Οργανισμού Ηνωμένων Εθνών για τη Λαϊκή Δημο¬ 
κρατία του Κονγκό (ΜΟΝυδΟΟ). 

(ι) Άτομα ή φορείς που παρέχουν οικονομική, υλική ή 
τεχνολογική υποστήριξη ή αγαθά ή υπηρεσίες προς ένα 
καθορισμένο άτομο ή φορέα ή προς υποστήριξή του. 

Αρθρο 7 

Από την 30η Ιανουάριου 2014, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2136 
(2014), τα μέτρα που επιβλήθηκαν με το άρθρο 8 του 
Π.δ. 56/2010 δεν εφαρμόζονται στις περιπτώσεις που 
προβλέπονται στο άρθρο 6 του Π.δ. 125/2014. 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος, στον ίδιο δε Υπουργό και 
στους Υπουργούς Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού, Εθνι¬ 
κής Άμυνας, Δικαιοσύνης, Διαφάνειας και Ανθρωπίνων 
Δικαιωμάτων, Οικονομικών, Υποδομών, Μεταφορών και 
Δικτύων και Ναυτιλίας και Νησιωτικής Πολιτικής την 
εκτέλεσή του. 

Αθήνα, 10 Φεβρουάριου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΝΙΚΟΛΑΟΣ ΤΟΣΚΑΣ 


ΟΙΚΟΝΟΜΙΑΣ, ΑΝΑΠΤΥΞΗΣ 
ΚΑΙ ΤΟΥΡΙΣΜΟΥ 

ΓΕΩΡΓΙΟΣ ΣΤΑΘΑΚΗΣ 


ΕΘΝΙΚΗΣ ΑΜΥΝΑΣ 

ΠΑΝΑΓΙΩΤΗΣ ΚΑΜΜΕΝΟΣ 


ΕΞΩΤΕΡΙΚΩΝ 

ΝΙΚΟΛΑΟΣ ΚΟΤΖΙΑΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 


ΟΙΚΟΝΟΜΙΚΩΝ 


ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ ΕΥΚΛΕΙΔΗΣ ΤΣΑΚΑΛΩΤΟΣ 


ΥΠΟΔΟΜΩΝ, ΜΕΤΑΦΟΡΩΝ ΝΑΥΤΙΛΙΑΣ ΚΑΙ 

ΚΑΙ ΔΙΚΤΥΩΝ ΝΗΣΙΩΤΙΚΗΣ ΠΟΛΙΤΙΚΗΣ 

ΧΡΗΣΤΟΣ ΣΠΙΡΤΖΗΣ ΘΕΟΔΩΡΟΣ ΔΡΙΤΣΑΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 9 
Εφαρμογή της απόφασης 2142 (2014) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.). 


Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.), όπως κυρώθηκε με τον 
Α.Ν. 585/1945 (Α' 242). 

2. Το άρθρο 1 παρ. 1 και 4 του Α.Ν. 92/1967 «Περί 
εφαρμογής αποφάσεων του Συμβουλίου Ασφαλείας των 
Ηνωμένων Εθνών και περί εγκρίσεως και εφαρμογής 
συστάσεων του Συμβουλίου Ασφαλείας και της Γενικής 
Συνελεύσεως» (Α' 139). 

3. Το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.δ. 63/2005 (Α' 98). 

4. Το Π.δ. 24/2015 (Α' 20), όπως τροποποιήθηκε με το 
Π.δ. 70/2015 (Α' 114). 

5. Το Π.δ. 73/2015 (Α'Ι16) «Διορισμός Αντιπροέδρου της 


Κυβέρνησης, Υπουργών, Αναπληρωτών Υπουργών και 
Υφυπουργών». 

6. Την Υ5/27.1.2015 απόφαση του Πρωθυπουργού «Σύ¬ 
σταση Θέσεων Αναπληρωτών Υπουργών και Υφυπουρ¬ 
γών (Β' 204). 

7. Την Υ6/25.9.2015, απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εσωτερικών και Διοικητικής Ανασυγκρότησης, Νικόλαο 
Τόσκα» (Β' 2109). 

8. Την από 31.3.2014 απόφαση του Υπουργού Εξωτερι¬ 
κών Φ. 3460/ΑΣ 14862 απόφαση 2142 (2014) του Συμβου¬ 
λίου Ασφαλείας Ο.Η.Ε., σχετικά με τη Σομαλία (Α' 87). 

9. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

10. Τις υπ’ αριθ. 100/2015 και 18/2016 γνωμοδοτήσεις 
του Συμβουλίου της Επικράτειας μετά από πρόταση 
των Υπουργών Οικονομίας, Ανάπτυξης και Τουρισμού, 
Εθνικής Άμυνας, Εξωτερικών, Δικαιοσύνης, Διαφάνειας 
και Ανθρωπίνων Δικαιωμάτων, Οικονομικών, Υποδομών, 
Μεταφορών και Δικτύων και Ναυτιλίας και Νησιωτικής 
Πολιτικής καθώς και του Αναπληρωτή Υπουργού Εσωτε¬ 
ρικών και Διοικητικής Ανασυγκρότησης, αποφασίζουμε: 

Άρθρο μόνο 

1. Από την 5η Μαρτίου 2014, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2142 
(2014) και έως την 25η Οκτωβρίου 2014, τα μέτρα που 
επιβλήθηκαν κατά της Σομαλίας με το άρθρο μόνο του 
Π.δ. 334/1993 (Α' 143), τα οποία εξειδικεύθηκαν περαιτέ¬ 
ρω βάσει του άρθρου μόνου του Π.δ. 54/2005 (Α' 86) και 
τροποποιήθηκαν με τα άρθρα 1 έως 6 του Π.δ. 131/2014 
(Α' 209) και με τα άρθρα 1 έως 7 του Π.δ. 17/2015 (Α' 13), 
δεν εφαρμόζονται στις παραδόσεις όπλων, πυρομαχικών 
ή στρατιωτικού εξοπλισμού ή στην παροχή συμβουλών, 
βοήθειας ή εκπαίδευσης που προορίζονται αποκλει¬ 
στικά για την ανάπτυξη των Δυνάμεων Ασφαλείας της 
Ομοσπονδιακής Κυβέρνησης της Σομαλίας, ώστε να 
παρασχεθεί ασφάλεια για το Σομαλικό λαό, με εξαίρεση 
τις παραδόσεις των αντικειμένων που αναφέρονται στο 
παράρτημα της απόφασης 2111 (2013), το οποίο παρατί¬ 
θεται ως Παράρτημα του Π.δ. 17/2015. 

2. Από την 5η Μαρτίου 2014, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2142 
(2014), η Ελληνική Δημοκρατία δύναται να γνωστοποι¬ 
ήσει στην Επιτροπή, η οποία συστάθηκε δυνάμει των 
αποφάσεων 751 (1992) και 1907 (2009) του Συμβουλίου 
Ασφαλείας του Ο.Η.Ε., για την ενημέρωση της, τουλά¬ 
χιστον πέντε ημέρες πριν, οποιεσδήποτε παραδόσεις 
όπλων, πυρομαχικών ή στρατιωτικού εξοπλισμού ή πα¬ 
ροχή συμβουλών, βοήθειας ή εκπαίδευσης στις οποίες 
τυχόν προβεί προς τις Δυνάμεις Ασφαλείας της Ομο¬ 
σπονδιακής Κυβέρνησης της Σομαλίας, όπως επιτρέπε¬ 
ται από την παράγραφο 1 του παρόντος άρθρου καθώς 
και για τη διαδικασία εξαίρεσης για τα αντικείμενα 
εκείνα που αναφέρονται στο παράρτημα της απόφασης 
2111 (2013), το οποίο παρατίθεται ως Παράρτημα του Π.δ. 
17/2015, όπως προβλέπεται στο άρθρο 2 του προεδρικού 
αυτού διατάγματος. 

Η γνωστοποίηση αυτή λαμβάνει χώρα εφόσον δεν έχει 

προβεί σε τέτοια γνωστοποίηση η ίδια η Ομοσπονδιακή 
Κυβέρνηση της Σομαλίας, σύμφωνα με την παράγραφο 
3 της απόφασης 2142 (2014) του Συμβουλίου Ασφαλείας 
και κατόπιν σχετικής διαβούλευσης μεταξύ της Ελληνι¬ 
κής Δημοκρατίας και της Ομοσπονδιακής Κυβέρνησης 
της Σομαλίας. 

Η γνωστοποίηση αυτή σχετικά με την παροχή όπλων 
ή στρατιωτικού εξοπλισμού συμπεριλαμβάνει: στοιχεία 
του κατασκευαστή και του προμηθευτή των όπλων 
και των πυρομαχικών, περιγραφή των όπλων και των 
πυρομαχικών, συμπεριλαμβανομένων του τύπου, του 
διαμετρήματος και της ποσότητας, της προτεινόμε- 
νης ημερομηνίας και τόπου παράδοσης και όλες τις 
σχετικές πληροφορίες που αφορούν στη σκοπούμενη 
μονάδα προορισμού των Σομαλικών Δυνάμεων Εθνικής 
Ασφάλειας ή τον προτεινόμενο τόπο αποθήκευσης. 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος, στον ίδιο δε Υπουργό και 
στους Υπουργούς Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού, Εθνι¬ 
κής Άμυνας, Δικαιοσύνης, Διαφάνειας και Ανθρωπίνων 


Δικαιωμάτων, Οικονομικών, Υποδομών, Μεταφορών και 
Δικτύων και Ναυτιλίας και Νησιωτικής Πολιτικής την 
εκτέλεσή του. 

Αθήνα, 10 Φεβρουάριου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΝΙΚΟΛΑΟΣ ΤΟΣΚΑΣ 

ΕΘΝΙΚΗΣ ΑΜΥΝΑΣ 

ΠΑΝΑΓΙΩΤΗΣ ΚΑΜΜΕΝΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

ΧΡΗΣΤΟΣ ΣΠΙΡΤΖΗΣ 


ΟΙΚΟΝΟΜΙΑΣ, ΑΝΑΠΤΥΞΗΣ 
ΚΑΙ ΤΟΥΡΙΣΜΟΥ 

ΓΕΩΡΓΙΟΣ ΣΤΑΘΑΚΗΣ 

ΕΞΩΤΕΡΙΚΩΝ 

ΝΙΚΟΛΑΟΣ ΚΟΤΖΙΑΣ 

ΟΙΚΟΝΟΜΙΚΩΝ 

ΕΥΚΛΕΙΔΗΣ ΤΣΑΚΑΛΩΤΟΣ 

ΝΑΥΤΙΛΙΑΣ ΚΑΙ 
ΝΗΣΙΩΤΙΚΗΣ ΠΟΛΙΤΙΚΗΣ 

ΘΕΟΔΩΡΟΣ ΔΡΙΤΣΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β1.9Γ) 


Ηλεκτρονική Διεύθυνση: ήΙΙρ://νννννν.β1.9Γ - β-πιαΝ: ννθβιτ)33ΐθΐ·.6ΐ@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































